# OBECNÉ ZASTUPITEĽSTVO TOPOĽOVKA

# Zápisnica

### Napísaná zo zasadnutia Obecného zastupiteľstva v Topoľovke konaného dňa 25.5.2018

Prítomní:

Podľa prezenčnej listiny 6 poslancov OZ,  starosta obce Ing. Ladičkovský Štefan,

Neprítomní : Ing. Mária Šramová – ospravedlnená

Zapisovateľ : Ing. Štefan Ladičkovský

Návrhová komisia:

Miroslav Jackovič

Jaroslav Kontúľ

Overovatelia zápisnice:

Ľubomír Žák

Vladimír Majerčín

Program rokovania:

1. Otvorenie zasadnutia
2. Schválenie programu rokovania
3. Určenie zapisovateľa, návrhovej komisie a overovateľov zápisnice
4. Kontrola plnenia uznesenia z predošlého zasadnutia
5. Prerokovanie a schválenie preklenovacieho úveru na prefinancovanie projektu Rekonštrukcia miestnych komunikácií v obci Topoľovka.
6. Prerokovanie a schválenie investičných akcií v roku 2018
7. Rôzne
8. Diskusia
9. Návrh na uznesenie
10. Záver

Predložený program rokovania bol jednomyseľne schválený

K bodu 1,2 a 3:

Rokovanie otvoril a viedol Ing. Ladičkovský Štefan, starosta obce, ktorý privítal prítomných a predložil návrh programu rokovania. Návrh programu rokovania bol jednomyseľne schválený. Starosta obce predložil návrh na overovateľov zápisnice a to Ľubomír Žák a Vladimír Majerčín. Tento návrh bol jednomyseľne schválený. Za zapisovateľa bol určený Ing. Štefan Ladičkovský. Do návrhovej komisie starosta obce navrhol Miroslava Jackoviča a Jaroslava Kontúľa. Predložený návrh bol jednomyseľne schválený.

K bodu 4 :

V tomto bode starosta obce vykonal kontrolu plnenia uznesenia z predošlého zasadnutia, pričom konštatoval, že body uznesenia sú splnené, resp. sú v plnení.

K bodu 5 :

Starosta obce v tomto bode predložil návrh na prijatie preklenovacieho úveru z Prima banka a.s. vo výške 90.000 euro na dobu 1 roku pre prefinancovanie projektu Rekonštrukcia miestnych komunikácií, na ktorý bola schválená dotácia z PPA. Ide o prefinancovanie stavebných prác, ktoré budú zrealizované v rámci hore uvedeného projektu a dotácia bude uhradená spôsobom refundácie výdavkov. K prijatiu úveru predložila hlavná kontrolórka obce kladné stanovisko. Po prerokovaní prítomní poslanci jednomysešne schválili prijatie uvedeného úveru z Prima banka a.s. vo výške 90.000 euro s úrokovou sadzbou 1% a manipulačným poplatkom.

K bodu 6:

V tomto bode starosta obce informoval prítomných o podaných investičných projektoch na rok 2018 a stave ich schváľovania. Obec má podané žiadosti o dotáciu na následovné projekty : Rekonštrukcia Domu smútku, Rekonštrukcia kultúrneho domu, Rekonštrukcia telocvične pri ZŠsMŠ, Rekonštrukcia hasičskej zbrojnice, Výsadba verejnej zelene a zaobstaranie zametacieho zariadenia v rámci výzvy ochrana ovzdušia, Bezpečný priechod pre chodcov v obci Topoľovka, Výstavba detského ihriska, projekt Elektromobility pre rok 2018, Výstavba multifunkčného ihriska. Na projekt výstavby multifunkčného ihriska Úrad vlády SR schválil dotáciu vo výške 39.000 euro zo žiadaných 40.000 euro. Obec v tomto období realizuje verejné obstarávanie dodávateľa projektu. Prítomní poslanci schválili spolufinancovanie projektu vo výške vysúťaženej dodávateľom vo verejnom obstarávaní a realizáciu projektu. Projekt výsadby zelene a zaobstarania zametacieho zariadenia v rámci výzvy na ochranu ovzdušia nebol schválený. Ostatné projekty sú v hodnotení. Starosta obce zároveň predložil výsledky verejného obstarávania na opravu miestnych komunikácií na Mokrinách v celkovej dĺžke 704 m. Najlepšiu ponuku predložila firma Mourez s.ro. Poslanci po prerokovaní schválili opravu miestnych komunikácií podľa skutočne vykonaných prác, ktoré budú zrealizované na oprave miestnych komunikácií a financovanie opravy miestnych komunikácií z vlastných finančných prostriedkov.

K bodu 7 :

V tomto bode starosta obce predložil návrh na odpredaj prebytočných starých betónových tvárnic z cestnej priekopy pri miestnej komunikácii k cintorínom. Po prerokovaní poslanci jednomyseľne schválili cenu odpredaja na 4 euro/kus pre záujemcov z obce. Ostatné poškodené betónové tvárnice budú použité v obci na spevnenie priekop podľa potreby v obci.

V tomto bode starosta obce navrhol usporiadať dňa 1.7.2018 športové popoludnie pre deti na futbalovom ihrisku. Pre usporiadanie tejto akcie starosta obce navrhol objednať OZ Dračia stopa, ktoré vlastní rôzne atrakcie a má vlastných animátorov. Starosta obce zároveň predložil ponuku tohto OZ z prieskumu vo výške 300 euro za usporiadanie trojhodinového podujatia pre deti. Poslanci schválili usporiadanie tohto podujatia a úhradu nákladov za podujatie.

Starosta obce zároveň informoval prítomných o schválenom projekte Kultúrne leto v rámci podanej žiadosti na VÚC Prešov. Obec usporiada v mesiacoch júl – august kultúrne podujatie prehliadku folklórnych súborov pre občanov obce. Poslanci jednomyseľne schválili usporiadanie tejto akcie, na ktorú v rámci podaného projektu obec obdrží dotáciu od VÚC Prešov vo výške 500 euro a obec bude spolufinancovať tento projekt vo výške najmenej 150 eur.

K bodu 8 :

Prítomní poslanci diskutovali o potrebe rekonštrukcie verejného osvetlenia na úspornejší spôsob prevádzky výmenou jestvujúcich svietidiel za LED svietidlá.

K bodu 9 :

V tomto bode starosta obce požiadal návrhovú komisiu o predloženie návrhu na uznesenie. Predložený návrh na uznesenie bol prítomnými poslancami jednomyseľne schválený.

K bodu 10 :

Vzhľadom na to, že program rokovania bol vyčerpaný, starosta obce poďakoval prítomným za účasť na rokovaní a prehlásil rokovanie zasadnutia obecného zastupiteľstva v Topoľovke za ukončené. Zároveň poďakoval prítomným za účasť na rokovaní.

Ing. Ladičkovský Štefan

starosta obce

### OBECNÉ ZASTUPITEĽSTVO TOPOĽOVKA.

### UZNESENIE č. 20/2018

### zo zasadnutia Obecného zastupiteľstva v Topoľovke konaného dňa 25.5.2018.

### Obec né zastupiteľstvo v Topoľovke na svojom zasadnutí dňa 25.5.2018 po prerokovaní jednotlivých bodov programu :

### BERIE NA VEDOMIE :

### Správu o kontrole plnenia uznesenia z predchádzajúceho zasadnutia OZ

### Diskusné príspevky poslancov OZ

1. Informáciu o podaných projektoch a procese ich schváľovania
2. **SCHVÁĽUJE** :

1 .Program rokovania

2. Overovateľov zápisnice, návrhovú komisiu a zapisovateľa podľa textu v zápisnici.

3. Prijatie úveru vo výške 90.000 eur poskytnutého zo strany Prima banka Slovensko a.s. s možnosťou prolongácie zmluvy dodatkom, vrátane možnosti zmeny úveru na dlhodobý termínovaný úver, na účely zabezpečenia financovania investičného projektu rekonštrukcia miestnych komunikácií v obci Topoľovka, s podporou projektu z Európskeho poľnohospodárskeho fondu pre rozvoj vidieka, kód výzvy 13/PRV/2015, opatrenie 7.2. Obecné zastupiteľstvo zároveň schváľuje vystavenie vlastnej blankozmenky na rad banky za účelom zabezpečenia pohľadávky banky z prijatého úveru, vrátane možnosti vystavenia vlastnej blankozmenky na rad banky za účelom nahradenia poskytnutého zabezpečenia pohľadávky banky z prijatého úveru pre prípad prolongácie prijatého úveru alebo zmeny úveru na dlhodobý termínovaný úver.

4. Výstavbu multifunkčného ihriska podľa schváleného projektu a spolufinancovanie vo výške skutočných nákladov vysuťažených vo verejnom obstarávaní víťazným dodávateľom

5. Opravu miestnych komunikácii na Mokrinách a financovanie z vlastných zdrojov podľa skutočných nákladov vysúťažených vo verejnom obstarávaní víťazným dodávateľom

6. Usporiadanie športového popoludnia pre deti v spolupráci s OZ Dračia stopa a úhradu skutočných nákladov na podujatie

7. Usporiadanie akcie Kultúrne leto podľa schváleného projektu na VÚC Prešov s výškou dotácie 500 eur a spolufinancovaním obce vo výške min.150 eur

### Ing. Štefan Ladičkovský

### Starosta obce :

### Overovatelia zápisnice :

### Ľubomír Žák

### Vladimír Majerčín